PASIŪLYMAS

LIETUVOS RESPUBLIKOS

SVEIKATOS DRAUDIMO ĮSTATYMO NR. I-1343 6 STRAIPSNIO PAKEITIMO

ĮSTATYMAS

(NR.XIVP-151)

2021-01-07

Vilnius

Eil. Nr.	Siūloma keisti	Pasiūlymo turinys
Straipsnis	Straipsnio dalis	Punktas
1.	1 str.	2 d.	Argumentai: sudaryti sąlygas moksleiviams, kurie gyvena Lietuvoje ir mokosi Europos Sąjungos šalių (ir Jungtinės Didžiosios Britanijos ir Šiaurės Airijos Karalystės, jeigu studijos buvo pradėtos iki šios valstybės išstojimo iš Europos Sąjungos dienos) nemokėti dvigubo sveikatos draudimo mokesčio. Šiuo metu šią galimybę turi studentai, bet neturi moksleiviai dėl įstatyme esančios spragos. Pasiūlymas: siūlau pakeisti projekto 1 straipsnio 2 dalį ir ją išdėstyti taip: 1 straipsnis. 6 straipsnio pakeitimas 2. Pakeisti 6 straipsnio 4 dalies 7 punktą ir jį išdėstyti taip: „7) Lietuvos Respublikos aukštųjų mokyklų studentai, studijuojantys pagal nuolatinės studijų formos studijų programas, Lietuvos Respublikos piliečiai ir kitų valstybių piliečiai bei asmenys be pilietybės, nuolat gyvenantys Lietuvos Respublikoje, studijuojantys Europos Sąjungos valstybių narių (taip pat Jungtinės Didžiosios Britanijos ir Šiaurės Airijos Karalystės, jei studijos buvo pradėtos iki pereinamojo laikotarpio pabaigos) aukštosiose mokyklose pagal nuolatinės studijų formos studijų programas, mokiniai, kurie mokosi Lietuvos Respublikoje ir Europos Sąjungos valstybių narių mokyklose (taip pat Jungtinės Didžiosios Britanijos ir Šiaurės Airijos Karalystės, jeigu mokslai buvo pradėti iki pereinamojo laikotarpio pabaigos) pagal bendrojo ugdymo programas (išskyrus pilnamečius asmenis, kurie mokosi pagal suaugusiųjų pradinio, pagrindinio, vidurinio ugdymo programas) ir (ar) formaliojo profesinio mokymo programas;“.

Teikia

Seimo nariai,

Tomas Tomilinas

Sergejus Jovaiša